laion/Wikipedia-Exotic huggingface dataset:
სიკვდილგამძლე

სიკვდილგამძლე (ინგლ. Death Proof) — კვენტინ ტარანტინოს 2007 წლის ფილმი. ფილმი გამოვიდა როგორც პროექტ გრაინდჰაუსის ნაწილი. ფილმი 70-იანი წლების სლეშერ ფილმების მსგავსად იყო გადაღებული. მთავარი გმირია კასკადიორი მაიკი, რომელიც კასკადიორებისთვის განკუთვნილი გამძლე ავტომობილით ახალგაზრდა ქალების მოკვლას ცდილობს. მიუხედავად პოზიტიური გამოხმაურებებისა, ფილმი კინოგაქირავებაში არც ისე წარმატებული აღმოჩნდა. კურტ რასელი - მაიკ მაკკეი როსარიო დოუსონი - აბერნეით როსი ზოი ბელი - საკუთარი თავი ვანესა ფელიტო - არლინი „სიკვდილგამძლე“ — კინოფილმების ინტერნეტ-მონაცემთა ბაზა (ინგლისური) „სიკვდილგამძლე“ — Allmovie-ზე „სიკვდილგამძლე“ — Rotten Tomatoes
ომი მოზამბიკის დამოუკიდებლობისთვის

ომი მოზამბიკის დამოუკიდებლობისთვის - სამხედრო დაპირისპირება პორტუგალიასა და მოზამბიკის განამანთავისუფლებელ ფრონტს (ფრელიმო) შორის. ფრელიმო მოზამბიკის დამოიკიდებლობისთვის იბრძოდა. პორტუგალიის კოლონიური ომების ნაწილი. სამხედრო მოქმედებები დაიწყო ფრელიმოს პარტიზანულმა ძალებმა 1964 წლის 25 სექტემბერს და დასრულდა 1974 წლის 8 სექტემბერს, მას შემდეგ რაც ძალაში შევიდა ლუსაკის შეთანხმება. ამ დაპირისპირების არცერთ მხარეს არ მიუღწევია გადამწყვეტი უპირატესობისთის, მაგრამ პორტუგალიის მთავრობა, მიხაკების რევოლუციის შემდეგ იძულებული გახდა ფრელიმოს დაზავებოდა. 1975 ივნისს მოზამბიკმა დამოუკიდებლობა მოიპოვა, თუმცა მალე ქვეყანაში სამოქალაქო ომი დაიწყო. ლუსაკის შეთანხმება მოზამბიკის სამოქალაქო ომი მიხაკების რევოლუცია ↑ A Guerra - Colonial - do Ultramar - da Libertação, 2nd Season (Portugal 2007, director Joaquim Furtado, RTP) ↑ Pateman, Roy (2003). Residual Uncertainty: Trying to Avoid Intelligence and Policy Mistakes in the Modern World. Lanham, Maryland: University Press of America. ISBN 0-7618-2592-4. p. 112. ↑ MOSCOW’S NEXT TARGET IN AFRICA by Robert Moss ↑ FRELIMO. Departamento de Informação e Propaganda, Mozambique revolution, Page 10 ↑ University of Michigan. Southern Africa: The Escalation of a Conflict, 1976. Page 99. ↑ Richard W. Leonard Issue: A Journal of Opinion, Vol. 4, No. 2, 1974, p38 ↑ Westfall, William C., Jr., Major, United States Marine Corps, Mozambique-Insurgency Against Portugal, 1963–1975, 1984. Retrieved on March 10, 2007 ↑ Walter C. Opello, Jr. Issue: A Journal of Opinion, Vol. 4, No. 2, 1974, p. 29 ↑ 9.0 9.1 9.2 Mid-Range Wars and Atrocities of the Twentieth Century retrieved December 4, 2007
მათემატიკური დამტკიცება

მათემატიკური დამტკიცება — მათემატიკაში ჩვენება იმისა რომ, გარკვეული აქსიომების დაშვების პირობებში სამართლიანია გარკვეული მტკიცებულება, თეორემა. დამტკიცება არის ლოგიკური არგუმენტი, რომელიც იყენებს აქსიომებს, უკვე დამტკიცებულ თეორემებს და გამოყვანის წესებს. Solow, D. (2004), How to Read and Do Proofs: An Introduction to Mathematical Thought Processes, Wiley, ISBN 0-471-68058-3. Velleman, D. (2006), How to Prove It: A Structured Approach, Cambridge University Press, ISBN 0-521-67599-5. What are mathematical proofs and why they are important? 2πix.com: Logic დაარქივებული 2009-09-08 საიტზე Wayback Machine.
Imagination (ჯგუფი)

Imagination — ინგლისური ფანკ-ჯგუფი, რომელმაც მოღვაწეობა დაიწყო 1981 წელს. მათ 28 ქვეყნის ჩარტების ჰიტ-აღლუმებში შეძლეს მოხვედრა, მიენიჭათ 4 პლატინის, 9 ოქროსა და 12-ზე მეტი ვერცხლის დისკი მთელი მსოფლიოს მასშტაბით 1981-1983 წლებში. მათი გამორჩეულად ცნობილი სიმღერებია „Body Talk“, „Just An Illusion“, „Flashback“, „Music and Lights“, „In and Out of Love“, „In the Heat of the Night“ და სხვა. მომღერალი ლიი ჯონი იყო ბექ-ვოკალისტი ჯგუფებისა The Delfonics, Chairmen of the Board, The Velvelettes and The Elgins. შემდეგ ის შეხვდა ბასისტს და გიტარისტს ეშლი ინგრემს (დ. 27 ნოემბერი, 1960, ნორჰემპტონი). ისინი გახდნენ პარტნიორები, წერდნენ სიმღერებს ერთობლივად. მოგვიანებით მათ გაიცნეს დრამერი - ეროლ კენედი (დ. 9 ივნისი, 1953, მონტიგო ბეი) და ჩამოაყალიბეს ჯგუფი. მთავარი სტატია: Imagination-ის დისკოგრაფია. სტუდიური ალბომები Body Talk (1981) In the Heat of the Night (1982) Night Dubbing (1983) Scandalous (1983) Trilogy (1986) Closer (1987) Imagination - All The Hits (1989) Fascination Of The Physical (1990) სინგლები Body Talk (1981) In and Out of Love (1981) Flashback (1981) Just an Illusion (1982) Music and Lights (1982) In the Heat of the Night (1982) Burnin' Up (1982) Changes (1982) Looking At Midnight (1983) New Dimension (1983) State of Love (1984) This Means War (Shoo Be Doo Da Dabba Doobee) (1984) Thank You My Love (1984) Found My Girl (1985) Last Days of Summer (1985) Sunshine (1986) The Last Time (1987) I Know What Love Is (1987) Instinctual (1988) Hold Me In Your Arms (1988) Love's Taking Over (1988) I Like It (1990) Call on Me (1991) ოფიციალური საიტი ↑ Flick, Larry (14 February 1998). „U.K.'s Leee John Branches Out into Song writing, Producing“. Billboard. 110 (7): 24. ISSN 0006-2510. ↑ ლარკინი, კოლინ (2011). „Imagination“, The Encyclopedia of Popular Music, 5th, Omnibus Press. ISBN 0-85712-595-8.  ↑ Imagination's Flashback Set Pus New Songs. SongLink International. ციტირების თარიღი: 8 June 2014.
ბაბუშკინის ყურე

ბაბუშკინის ყურე — ყურე ოხოტის ზღვის ჩრდილოეთ სანაპიროსთან. ხმელეთში შეჭრილია 30 კმ-ზე. სიგანე შესასვლელთან 70 კმ, სიღრმე 50-88 მეტრი. ნაპირები კლდოვანი და მაღალია. ყურის ჩრდილო-აღმოსავლეთ ნაწილში შეჭრილია შხიპეროვის წყალმარჩხი უბე. ოქტომბრიდან მაისამდე იყინება. სახელი ეწოდა პოლარელი მფრინავის მიხეილ ბაბუშკინის პატივსაცემად. ქართული საბჭოთა ენციკლოპედია, ტ. 2, თბ., 1977. — გვ. 125.
უ ვანი

უ ვანი (დ. უცნობია — გ. ძვ. წ. 1025) — ჩინეთის დინასტიის ჯოუს დამაარსებელი. ჯოუს ტომის ბელადის ვენ ვანის ვაჟიშვილი. ძვ. წ. 1027 წელს უ ვანმა მუესთან ბრძოლაში დაამარცხა ინის სამეფოს ჯარი, გააერთიანა ჩრდილოეთ ჩინეთის მრავალრიცხოვანი ტომები და ხალხები და ჯოუს სახელმწიფოს უმაღლესი გამგებელი გახდა. დაპყრობილი მიწების დიდი ნაწილი უ ვანმა ნათესავებსა და ახლობლებს საუფლისწულო მამულებად დაურიგა. ჩინეთის კონფუციურ ისტორიოგრაფიაში უ ვანი ბრძენ და კეთილისმოქმედ გამგებლად ითვლება. ქართული საბჭოთა ენციკლოპედია, ტ. 10, თბ., 1986. — გვ. 106.
ჯანთუგანი (მრავალმნიშვნელოვანი)

ჯანთუგანი შეიძლება აღნიშნავდეს: ჯანთუგანი — მწვერვალი სვანეთის კავკასიონზე ჯანთუგანი — უღელტეხილი სვანეთის კავკასიონზე
ბაქოს ოპერაცია

ბაქოს ოპერაცია — კავკასიის ფრონტის მე-11 არმიის შეტევითი ოპერაცია ვოლგა-კასპიის სამხრეთ ფლოტილიასთან ერთად 1920 წლის აპრილ-მაისში, სამოქალაქო ომის დროს. მიზნად ისახავდა დახმარებოდა მუსავატელების მთავრობის წინააღმდეგ კომუნისტების ხელმძღვენელობით აჯანყებულ აზერბაიჯანელ ბოლშევიკებს. იმის გამო, რომ მუსავატელებს შეიძლებოდა დახმარებოდნენ საქართველოს მენშევიკური მთავრობა და ინგლისის ინტერვეტები, ოპერაცია სწრაფად უნდა ჩატარებულიყო. 27 აპრილს პატროვსკიდან ბაქოსაკენ გაემართა და 28 აპრილს ქალაქში შევიდა 4 ჯავშნიანი მატარებელი დესანტით. მას ჩამოჰყვნენ აზერბაიჯანიის კომპარტიის ხელმძღვანელი მოღვაწეები ა. მიქოიანი, გ. მუსაბეკოვი, გ. ჯაბიევი. 29 აპრილს ბაქოში მე-11 არმიის ნაწილები შევიდნენ, 30 აპრილს კი ქალაქში ჩავიდნენ მ. ლევანდოვსკი, გ. ორჯონიკიძე და ს. კიროვი. მე-2 ცხენოსანი კორპუსის წინსვლამ გუსარის, ყუბის, შემახისა და ქურდამირის მიმართულებით მუსავატელთა ჯარების განჯისაკენ უკან დასახევი გზა მოუჭრა. 10-15 დღეში წითელი არმია ბაქოში შევიდა, რასაც შემდგომში მოჰყვა აზერბაიჯანის გაწითლება. ქართული საბჭოთა ენციკლოპედია, ტ. 2, თბ., 1977. — გვ. 239.
უზალთუნი

უზალთუნი (თურქ. yüzaltin — ასი ალთუნი) — ვერცხლის მონეტის სახელწოდება. ქართულ წერილობით წყაროებში ჩნდება XVIII საუკუნიდან. აღნიშნავს ირანული აბაზის სისტემის მონეტას - მაჰმუდს ანუ ორ შაურს. შეიცავს უკნინეს სათვლელ სამონეტო ერთეულს - ალთუნს ანუ დინარს. აბაზის წონის ცვლასთან ერთად უზალთუნის წონაც იცვლებოდა (3,89; 2,70; 1,50 გ). უზალთუნს თბილისის ზარაფხანაში ჭრიდნენ XVII-XIX საუკუნეებში. ქუთელია თ., ქართული საბჭოთა ენციკლოპედია, ტ. 10, თბ., 1986. — გვ. 107.
უზნარიანი

უზნარიანი — ისტორიული სოფელი აღმოსავლეთ საქართველოში, ქვემო ქართლში, ახლანდელი თეთრიწყაროს მუნიციპალიტეტის ტერიტორიაზე. 1707-1709 წლებში შედგენილი სიგელის მიხედვით, მტრისგან აოხრებული უზნარიანი მეფე ვახტანგ VI-მ განაახლა და კარწახის ნათლისმცემლის ეკლესიას შესწირა. 1719 წელს გლეხები ამხედრდნენ მონასტრის წინააღმდეგ და მეფე ბაქარი იძულებული გახდა ისინი ძალით დაემორჩილებინა. ქართული საბჭოთა ენციკლოპედია, ტ. 10, თბ., 1986. — გვ. 114. ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწ. 1-2, ტფ., 1935 ↑ ჯავახიშვილი ივ., პოლიტიკური და სოციალური მოძრაობა მე-19 საუკუნის საქართველოში, თბ.: ისტორიისა და ეთნოლოგიის ინსტიტუტი, 2016 [1906]. — გვ. 7, ISBN 978-9941-13-503 Invalid ISBN.
რუვუმა

რუვუ’მა (როვუ’მა) — მდინარე აღმოსავლეთ აფრიკაში, უმეტესად მიედინება ტანზანიისა და მოზამბიკის საზღვრის გასწვრივ. მდინარის ორი განშტოება ერთმანეთს 11°25′ ს. გ. 38°31′ ა. გ.﻿ / ﻿11.417° ს. გ. 38.517° ა. გ.﻿ / -11.417; 38.517 კოორდინატზე უერთდება, უფრო გრძელი — ლუჯენდა, მოედინება ჩრდილო-აღმოსავლეთიდან, მეორე, როვუმა კი — აღმოსავლეთიდან. მისი სათავე ჰოლმის პლატოზე, ნიასას ტბიდან აღმოსავლეთით (10°45′ ს. გ. 35°40′ ა. გ.﻿ / ﻿10.750° ს. გ. 35.667° ა. გ.﻿ / -10.750; 35.667) კოორდინატზე მდებარეობს. გარდა ლუჯენდისა, რუვუმას უერთდება მსინჯე და ლუჩულინგო. ქვემო წელში მდინარე მნიშვნელოვნად ფართოვდება, ქმნის ტყის დაფარულ კუნძულებს, რომელთაგან უმრავლესობა დასახლებულია. მშრალ სეზონზე მდინარე ბევრ ადგილზე თხელდება და ფონს ქმნის. ინდოეთის ოკეანესთან შესართავის სიგანე 1600 მეტრზე მეტია. რუვუმას საერთო სიგრძე დაახლოებით 1600 კილომეტრია. მოზამბიკის დამოუკიდებლობის მოპოვების შემდეგ, 1975 წელს იყო წინადადება მოზამბიკისა და ტანზანიის ერთმანეთთან დასაკავშირებლად მდინარეზე აეშენებინათ ხიდი. 1980-იან წლებში მომზადდა პროექტი და ჩატარდა რიგი სამუშაოებისაა, თუმცა ხიდის მშენებლობა, ფინანსების ნაკლებობის გამო არ დასრულებულა. 2002 წელს, ორი ქვეყნის მთავრობებმა ახალი, 600 მეტრიანი ხიდის აშენებაზე შეთანხმებას მოაწერეს ხელი. ხიდის მშენებლობა 2005 წლის 10 ოქტომბერს დაიწყო და დასრულდა 2010 წლის დასაწყისში და $ 29 მილიონი ამერიკული დოლარი დაჯდა. 2007 წელს რუვუმას ზემო წელში, ნიასას პროვინციაში მცირე ხიდი გაიდო.
რობ როი (ფილმი)

რობ როი (ინგლ. Rob Roy) — 1995 წლის ამერიკული სათავგადასავლო ფილმი. ფილმი გადმოსცემს XVIII საუკუნის შოტლანდიელი ისტორიული პირის, რობ როის, ისტორიას. ყურადღება!  ქვემოთ მოყვანილია სიუჟეტის და/ან დასასრულის დეტალები. XVIII საუკუნეში შოტლანდიის მაღალ მთებში მცხოვრები რობ როი მაკგრეგორი კლანის ლიდერი და მესაქონლეა. ის ცდილობს საქონელი მძარცველებისგან დაიცვას და საკუთარ კლანს, რომელშიც 200-მდე ადამიანია, შემოსავალი შეუნარჩუნოს. რობ როის ცოლი და ორი შვილი ჰყავს. რობ როი ზამთრის გადასატანად სამი თვით ათას ფუნტს ისესხებს მარკიზ მოტროზისგან, რათა საქონელი გამოკვებოს, სანაცვლოდ კი თავდებში მიწას დებს. სესხის შესახებ შეიტყობს არჩიბალდ კანინჰემი, რომელიც ერთ-ერთი საუკეთესო მეომარია. ის რობ როის საუკეთესო მეგობარი მაკდონალდი მოკლავს და ფული მოიპარავს. რობ როიმ სესხი უკან ვერ აბრუნებს. მონტროზი მას სანაცვლოდ პოლიტიკურ დახმარებას სთხოვს, რაზეც რობ როი უარს ეუბნება. მაგრამ მიწა არ დათმო და დევნილად იქცა. როის დევნა კანინჰემმა დაიწყო, მისი ცოლი გააუპატიურაა და სახლი გადაწვა. რობ როი და მისი კლაის წევრები დაგეგმავენ შურისძიებას. მას შეიპრყობენ და ხიდზე ჩამოღრჩობას უპირებენ, თუმცა გაქცევას მოახერხებს. ერთი-ერთზე საბოლოო ბრძოლაში რობ როი არჩიბალდს მოკლავს. ლიამ ნისონი — რობ როი ჯესიკა ლანგი — მერი მაკგრეგორი ჯონ ჰარტი — ჯეიმზ გრეჰემი ტიმ როთი — არჩიბალდ კანინჰემი ერიკ შტოლცი — ალან მაკდონალდი ენდრიუ კერი — ჯონ კემპბელი ბრაიან კოქსი — კილემი ბრაიან მაკკარდი — ალასდეირ მაკგრეგორი ჯეისონ ფლემინგი — გრეგორი ტიმ როთის მიერ არჩიბალდ კანინჰემის როლის შესრულება აღინიშნა ორი ჯილდოთი (BAFTA და კანზას-სიტის ფესტივალი) და სამი ნომინაციით, მათ შორის ოსკარის ნომინაციით. „Rob Roy“ — Box Office Mojo-ზე „Rob Roy“ — Rotten Tomatoes
უზუნ-ჰასანი

უზუნ-ჰასანი (დ. დაახლ. 1423 — გ. 6 იანვარი, 1478) — აყ-ყოიუნლუს თურქმანთა სახელმწიფოს გამგებელი 1453-1478 წლებში. გამორჩეული სარდალი და პოლიტიკოსი. გამუდმებულად ებრძოდა ყარა-ყოინლუს თურქმანებს და 1467 წელს მათი ლაშქარი დაამარცხა, ბოლო მოუღო ყარა-ყოინლუს სახელმწიფოს და თავის სატახტო ქალაქად თავრიზი გამოაცხადა. უზუნ-ჰასანი ცდილობდა ცენტრალური ხელისუფლების განტკიცებას, ეწეოდა საამშენებლო საქმიანობას, შეეცადა საგადასახადო საქმის მოწესრიგებას - გამოსცა „კანუნნამე“, რომლითაც განისაზღვრა ძირითადი გადასახადების ოდენობა. ოსმალეთის იმპერიის წინააღმდეგ ბრძოლაში დაუკავშირდა ვენეციას (1463 წ.); მოლაპარაკებას აწარმოებდა უნგრეთთან და პოლონეთთან კავშირის თაობაზე. 1473 წელს სძლია სულთან მეჰმედ II-ის ლაშქარს, მაგრამ იმავე წელს მარცხი განიცადა ოსმალებთან ბრძოლაში. რამდენიმეჯერ ილაშქრა საქართველოში. უზუნ-ჰასანის ლაშქრობები საქართველოში კიკნაძე რ., ქართული საბჭოთა ენციკლოპედია, ტ. 10, თბ., 1986. — გვ. 115.
უზუნ-ჰასანის ლაშქრობები საქართველოში

უზუნ-ჰასანის ლაშქრობები საქართველოში — აყ-ყოინლუს (თეთრბატკნიანები) მმართველის უზუნ-ჰასანის ლაშქრობები XV საუკუნის 60-70-იან წლებში. ამ ლაშქრობათა შესახებ მოგვითხრობენ ქართული, სპარსული, არაბული და იტალიური წყაროები. „ქართლის ცხოვრების“ გაგრძელებაში და ვახუშტი ბატონიშვილთან მხოლოდ ერთი შემოსევაა ნახსენები. „ქართლის ცხოვრების“ გადაკეთებული გაგრძელების ავტორი და არაბულენოვანი თურქი ისტორიკოსი მუნეჯიმბაში კი სამ შემოსევას ახსენებენ. ოსმალებთან 1473 წელს დამარცხებულმა უზუნ-ჰასანმა საქართველოში ილაშქრა, ქვეყანა ააოხრა, დიდძალი ნადავლი წაიღო და თავრიზში დაბრუნდა. ამ ლაშქრობის დროს, როგორც ჩანს, მას საქართველოსთვის ხარკი შეუწერია. 1477 წელს უზუნ-ჰასანი დასავლეთისკენ (ვითომ ოსმალეთის წინააღმდეგ) დაიძრა, მაგრამ მოულოდნელად საქართველოსაკენ გადაუხვია. ლაშქარს წინ მიუძღოდა 5 ათასი მხედარი. ორი დღის შემდეგ თურქმანები თბილისს მიადგნენ და თითქმის უბრძოლველად დაიკავეს ქალაქი. აქედან უზუნ-ჰასანი გორისაკენ გაემართა, მისი მიდამოებიც უბრძოლველად დაიკავა და მოაოხრა. ბაგრატ მეფემ და ყვარყვარე II ათაბაგმა უზუნ-ჰასანთან მოლაპარაკება გამართეს. მან 16 ათასი დუკატი მოითხოვა და შეპირდა, რომ გაეცლებოდა საქართველოს, ოღონდ თბილისს შეინარჩუნებდა. ქართველებმა იკისრეს ამ თანხის გადახდა და მის ანგარიშში 4 მოზრდილი ლალის თვალი („ბალაში“) გაუგზავნეს უზუნ-ჰასანს, რომელმაც ვენეციის ელჩს ბარბაროს დაავალა მისი შეფასება. ბარბარომ ქართველთა თხოვნით, თითოეული ლალი 4 ათას დუკატად შეაფასა და საერთო თანხა 16 ათასი დუკატი გამოიყვანა. მაგრამ უზუნ-ჰასანმა უარი თქვა ლალის თვლებზე და ფული მოითხოვა. თანხის მიღების შემდეგ მან 5 ათასი ტყვე წაიყვანა და თავრიზს დაბრუნდა, მაგრამ თბილისი თავისად დაიჭირა და მის გამგებლად ხალილ-ბეგ ბეგთაში დატოვა. უზუნ-ჰასანის გარდაცვალების შემდეგ (1478 წ.) თბილისი ისევ ქართველებმა დაიკავეს. კიკნაძე რ., ქართული საბჭოთა ენციკლოპედია, ტ. 10, თბ., 1986. — გვ. 115.
ლეგენდა პიანისტზე

„ლეგენდა პიანისტზე“ (ინგლ. The Legend of 1900) — ჯუზეპე ტორნატორეს პირველი ინგლისურენოვანი ფილმი, რომელიც გამოვიდა 1998 წელს. ფილმი იტალიურ პიესაზეა დაფუძნებული. მონაწილეობენ: ტიმ როთი, პრუიტ ტეილორ ვინსი და მელანი ტიერი. ფილმის მუსიკის ავტორმა, ენიო მორიკონემ მიიღო ოქროს გლობუსი საუკეთესო ორიგინალური საუნდტრეკისთვის. გარდა ამისა, ფილმში ჟღერს როჯერ უოტერსის მიერ შექმნილი, მორიკონეს თემაზე დაფუძნებული „Lost Boys Calling“. ყურადღება!  ქვემოთ მოყვანილია სიუჟეტის და/ან დასასრულის დეტალები. 1900 წლის პირველ დღეს ლაინერ „ვირჯინიაზე“, რომელიც ამერიკასა და ევროპას შორის დაცურავდა, ყუთში იპოვეს ჩვილი ბავშვი. მას 1900 დაარქვეს. ბიჭმა მთელი თავისი ცხოვრება გემზე გაატარა ისე, რომ ერთხელაც არ ჩასულა ნაპირზე. მან ისწავლა პიანინოზე დაკვრა და ამ საქმის ნამდვილი ვირტუოზი გახდა. ტიმ როთი — 1900 პრუიტ ტეილორ ვინსი — მაქს ტუნი მელანი ტიერი — გოგონა ბილ ნანი — დანი კლარენს უილიამს III — ჯელი როლ მორტონი გაბრიელ ლავია — ფერმერი „ლეგენდა პიანისტზე“ — Rotten Tomatoes „ლეგენდა პიანისტზე“ — Metacritic-ზე „ლეგენდა პიანისტზე“ — Box Office Mojo-ზე
ბევერლი კრაშერი

ბევერლი კრაშერი (ინგლ. Beverly Crusher) — „ვარსკვლავური გზის“ პერსონაჟი. მონაწილეობს შემდეგ თაობასა და მომდევნო ფილმებში (თაობები, პირველი კონტაქტი, აჯანყება, შურისგება). ბევერლი კრაშერი დაიბადა 2324 წლის 13 ოქტომბერს მთვარეზე. მშობლების დაღუპვის შემდეგ იგი ცხოვრობდა ბებიასთან, ფელისა გოვარდთან არვადა III_ზე. მისი ბებია იყო მკურნალი. როცა ბუნებრივი კატასტროფის გამო მოხდა მოსახლეობის ევაკუაცია იგი სხვადასხვა მცენარეული წამლებით ეხმარებოდა დაზარალებულებს. ყოველივე ამან გადააწყვეტინა ბევერლის გამხდარიყო ექიმი. არვადა III_დან ევაკუაციის შემდეგ ბევერლი ბებიასთან ერთად ცხოვრობდა ქალდოს II_ზე. 2342-2350 წლებში ბევერლი სწავლობდა ვარსკვლავური ფლოტის აკადემიაში. მან დაამთავრა სამედიცინო სკოლა. სწავლის დროს მან გაიცნო ჯეკ კრაშერი, 2348 წელს ისინი დაქორწინდნენ. 23 509 წელს ბევერლიმ დაიწყო სტაჟირება დოქტორ დალენ ქვაისთან. ერთი წლის შემდეგ დაიბადა მათი შვილი, უესლი. უესლი 5 წლის იყო როცა ჯეკი დაიღუპა. ბევერლი და ჟან-ლუკ პიკარი იცნობდნენ ერთმანეთს ჯერ კიდევ ჯეკის სიცოცხლეში, ჯეკი და პიკარი მეგობრობდნენ. ჯეკის დაღუპვის შემდეგ მათ ერთმანეთი აღარ უნახავთ სანამ ენტერპრაიზზე არ შეხვდნენ ერთმანეთს. 2364 წელს ბევერლი კრაშერი დაინიშნა მთავარ ექიმად ხომალდზე ენტერპრაიზ D ([[ვარსკვლავური თარიღი: 41154). 2365 წელს ბევერლი გადაიყვანეს სხვა სამიშაოზე. ენტერპრაიზზე მის მაგივრად დაინიშნა კათრინ პულასკი, თუმცა შემდეგ წელს ბევერლი კრაშერი კვლავ დაბრუნდა ხომალდზე. ვარსკვლავური გზა გეიტს მაკფედენი ვარსკვლავური გზა: შემდეგი თაობა ვარსკვლავური გზა: თაობები ვარსკვლავური გზა: პირველი კონტაქტი ვარსკვლავური გზა: აჯანყება ვარსკვლავური გზა: შურისგება ბევერლი კრაშერი — კინოფილმების ინტერნეტ მონაცემთა ბაზა (ინგლისური) ბევერლი კრაშერი საიტზე startrek.com memory-alpha ↑ http://www.startrek.com/database_article/crusher-beverly
ტაშა იარი

ტაშა იარი (ინგლ. Tasha Yar) — „ვარსკვლავური გზის“ პერსონაჟი. მონაწილეობს სერიალში ვარსკვლავური გზა: შემდეგი თაობა. ტაშა იარი დაიბადა 2337 წელს კოლონიაზე ტურკანა IV . მას ასევე ჰყავდა 5 წლით უმცროსი და იშარა. მათი მშობლები დახოცეს იშარას დაბადებიდან ცოტა ხანში. 2352 წელს 15 წლის ასაკში ტაშამ დატოვა ტურკანა IV და ამის მერე და აღარ უნახავს. მალევე იგი შევიდა ვარსკვლავურ ფლოტში. 2363 წელს სამაშველო ოპერაციის დროს ტაშამ გადაარჩინა კოლონისტები დანაღმულ ველზე გავლისას. ჟან-ლუკ პიკარის ხომალდიც მონაწილეობდა ამ ოპერაციაში. პიკარზე ისეთი შთაბეჭდილება მოახდინა ტაშას სიმამაცემ რომ გადაწყიტა აეყვანა თავის გუნდში. ენტერპრაიზზე ტაშა იარი იყო უსაფრთხოების სამსახურის ხელმძღვანელი. ტაშა იარი მოკლულ იქნა 2364 წელს პლანეტაზე ვაგრა II. იგი იყო სადესანტო ჯგუფში რომელიც ცდილობდა დიანა ტროის გადარჩენას, რომლის შატლსაც შეემთხვა ავარია, თუმცა მათ ხელი შეუშალა სიცოცხლის უცნობმა ფორმამ სახელად არმუსი. როცა ტაშა შეეცადა გვერდი აევლო არმუსისთვის და მისულიყო შატლთან, არმუსმა მოკლა იგი. ვარსკვლავური გზა დენის კროსბი ვარსკვლავური გზა: შემდეგი თაობა ვარსკვლავური გზა: თაობები ვარსკვლავური გზა: პირველი კონტაქტი ვარსკვლავური გზა: აჯანყება ვარსკვლავური გზა: შურისგება ტაშა იარი — კინოფილმების ინტერნეტ მონაცემთა ბაზა (ინგლისური) ტაშა იარი საიტზე startrek.com memory-alpha memory-beta
კათრინ პულასკი

კათრინ პულასკი (ინგლ. Katherine Pulaski) — „ვარსკვლავური გზის“ პერსონაჟი. მონაწილეობს სერიალში ვარსკვლავური გზა: შემდეგი თაობა. ენტერპრაიზამდე კათრინ პულასკი მსახურობდა ხომალდზე USS რეპულსე კაპიტან ტაგარტის მეთაურობის ქვეშ. პულასკი საკმაოდ ტრადიციული ექიმია. კარგავ ფლობს მეთოდებს რომლებსაც სხვა ექიმები მიიჩნევენ არქაულად. ზოგიერთი თვისებით ის ჰგავს ლეონარდ მაკ-კოის, მათ შორის უნდობლობით ტრანსპორტერებისა და ანდროიდების მიმართ. პულასკის კარგი ურთიერთობა აქვს ეკიპაჟის წევრთა უმრავლესობასთან. იგი სარგებლობდ პატივისცემით სამეცნიერო წრეებში, მას დაწერილი აქვს წიგნი ვირუსოლოგიაზე. მისი ინტერესები ასევე მოიცავს პოკერს და კლინგონურ ლიტერატურას. პულასკი სამჟერ იყო დაქორწინებული. იგი ინარჩუნებს კარგ ურთიერთობას ყოფილ მეუღლეებთან. იგი იმსახურებს ვორფის სიმპატიას. როცა ვორფი ავადდება დაავადებით რომელიც ძირითადად ბავშვებს ემართებათ, პულასკი არღვევს წესებს და არ შეაქვს ეს ფაქტი დოკუმენტებში. ვორფი მადლობის ნიშნად თანხმდება მასთან ერთად შეასრულოს კლინგონური ჩაის ცერემონია, თუმცა აფრთხილებს რომ კლინგონური ჩაი მომწალავია ადამიანისთვის. პულასკი მაშინვე იღებს ანტიდოტს და მაინც სვამს ჩაის. განსაკუთრებული ურთიერთობა აქვს პულასკის ლეიტენანტ-კომანდერ დეიტასთან. მიუხედავად იმისა რომ დეიტას ყველა ექცევა როგორც ადამიანს, პულასკი თვლის რომ იგი მხოლოდ მანქანაა და არ ესმის თუ რატომ სურს მას იყოს ადამიანი. იგი ხშირად საუბრობს დეიტაზე მესამე პირში მისი თანდასწრებით. ვარსკვლავური გზა ვარსკვლავური გზა: შემდეგი თაობა დიანა მალდეი კათრინ პულასკი — კინოფილმების ინტერნეტ მონაცემთა ბაზა (ინგლისური) კათრინ პულასკი საიტზე startrek.com memory-alpha memory-beta
ბალის ზღვა

ბალის ზღვა — წყნარი ოკეანის ზღვა იავის, ბალის, ლომბოკის, სუმბავის, სულავესისა და მადურის კუნძულებს შორის. ფართობი 119 ათასი კმ². საშუალო სიღრმე 411 მეტრი, მაქსიმალური 1590 მეტრი. წყლის საშუალო წლიური ტემპერატურა 27–28°C. მარილიანობა 33–34°, მოქცევა შერეული. ზღვის მთავარი ნავსადგურია სურაბაია. ქართული საბჭოთა ენციკლოპედია, ტ. 2, თბ., 1977. — გვ. 172.
უკეკი

უკეკი, უვეკი — ოქროს ურდოს ერთ-ერთი მთავარი ქალაქი. XIV საუკუნის დასაწყისში უშვებდა საკუთარ მონეტებს. იარსება XIV საუკუნის დასასრულამდე. მდებარეობდა ქალაქ სარატოვის მახლობლად (რკ. სადგურ უვეკთან). ნანგრევები შეისწავლეს XIX-XX საუკუნის მიჯნაზე, აღმოჩენილია კვამლსადენიანი სახლების ნაშთები, კერამიკული ქურები, მუსლიმანური ნეკროპოლი. 1913 წელს გათხარეს XIV საუკუნის ქალის მდიდარი მავზოლეუმი. ნაგებობაში გამოყენებული იყო გამომწვარი აგური და ალიზი. აღმოჩნდა წყლისა და მარცვლეულის შესანახი, მოჭიქული და მოუჭიქავი კერამიკა, ქვის ჭურჭელი, მოზაიკა, მაიოლიკა, წყლის მილები, ვერცხლისა და სპილენძის მონეტები, ბრინჯაოს კერპები და ჯვრები (ქრისტიანობის ნიშნები). ქართული საბჭოთა ენციკლოპედია, ტ. 10, თბ., 1986. — გვ. 120. კოორდინატები: 51°25′15″ ჩ. გ. 45°57′45″ ა. გ.﻿ / ﻿51.42083° ჩ. გ. 45.96250° ა. გ.﻿ / 51.42083; 45.96250
ულიჩები

ულიჩები — აღმოსავლეთსლავურ ტომთა გაერთიანება. ცხოვრობდნენ ქვედა დნესტრისპირეთში, ბუგისპირეთსა და შავი ზღვის სანაპიროებზე. დამოუკიდებლობისათის ებრძოდნენ კიევის მთავრებს. დაახლ. 940 წელს ულიჩების ქალაქს – პერესეჩენს – ალყა შემოარტყა კიევის ვოევოდა სვენელდმა. X საუკუნის შუა წლებში ულიჩები ძველი რუსული სახელმწიფოს შემადგენლობაში შევიდნენ და მატიანეებში ამ დროიდან იხსენიებიან. ქართული საბჭოთა ენციკლოპედია, ტ. 10, თბ., 1986. — გვ. 134.
ულუმბოს მონასტერი

ულუმბოს (ოლიმპის) მონასტერი — ძველი ქართული სასულიერო და მწიგნობრული კერა მცირე აზიაში, ბითინიაში. საფიქრებელია, რომ ქართველი მოღვაწენი ულუმბოს მონასტერში IX საუკუნის შუა წლებამდეც ცხოვრობდნენ, მკვიდრი საფუძველი კი ქართულ კოლონიას ილარიონ ქართველმა ჩაუყარა 864-869 წწ. აქ ცხოვრობდნენ და მოღვაწეობდნენ მწერლები და კალიგრაფები იოანე მთაწმინდელი, მისი ვაჟი - მცირეწლოვანი ექვთიმე მთაწმინდელი, მიქაელ-ზეკეპე ბერთელი, საბა კუტი (ორივე X საუკუნე), ისაკი (XI საუკუნე) და სხვა. მომდევნო წლებში ულუმბოს მონასტერში ქართველების ყოფნის შესახებ ცნობებს ჩვენამდე არ მოუწევია. ტიმოთე გაბაშვილი, რომელმაც 1757 წელს იმოგზაურა მცირე აზიაში და ულუმბოს მონასტერიც ინახულა, არაფერს წერს აქ ქართველთა მოღვაწეობის ნაკვალევზე. ქართული საბჭოთა ენციკლოპედია, ტ. 10, თბ., 1986. — გვ. 141მენაბდე ლ..
ულფილა

ულფილა, ვულფილა (დ. დაახლ. 311 — გ. დაახლ. 383) — ვესტგუთების საეკლესიო მოღვაწე. დაახლოებით 341 წელს კონსტანტინოპოლში ულფილას „გუთების ეპისკოპოსის“ წოდება მიანიჭეს. გერმანულ ტომებში ავრცელებდა ქრისტიანობას (არიანული მიმდინარეობა). ულფილა ითვლება გუთური ანბანის შემქმნელად და ბიბლიის დიდი ნაწილის მთარგმნელად, რაც ზოგიერთი მკვლევრის ეჭვს იწვევს. ამ თარგმანის შემორჩენილი ნაწყვეტები მკვდარი გუთური ენის უძველესი ძეგლია და ულფილას ბიბლიის სახელითაა ცნობილი. ქართული საბჭოთა ენციკლოპედია, ტ. 10, თბ., 1986. — გვ. 141.
ცოფიანი ძაღლები

ცოფიანი ძაღლები (ინგლ. Reservoir Dogs) — კვენტინ ტარანტინოს სადებიუტო ფილმი. მასში აღწერილია მძარცველთა ბანდის მოქმედება მარგალიტების გატაცებამდე და მის შემდეგ. მისი სცენარი ტარანტინომ სამ-ნახევარ კვირაში დაწერა. სცენარი წაიკითხა და მოიწონა ჰარვი კეიტელმა, რომელიც ფილმის მსახიობი და თანაპროდიუსერი იყო და ფილმისთვის სახსრების მოძიებაზე მუშაობდა. ეპიზოდურ როლს თავად ტარანტინო ასრულებს. პრემიერა გაიმართა სანდენსის კინოფესტივალზე. კრიტიკოსებმა კინო აღიარეს. ფილმის თემები და სტილისტიკა: ძალადობა, მინიშნებები პოპ-კულტურაზე, არათანმიმდევრული თხრობა, განმეორდა ტარანტინოს სხვა ნამუშევრებში. ჰარვი კეიტელი — ლარი დიმიკი, მისტერ თეთრი მაიკლ მედსენი — ვიკ ვეგა, მისტერ ქერა სტივ ბუშემი — მისტერ ვარდისფერი კრის პენი — ედი კებოტი ლორენს ტირნეი — ჯო კებოტი კვენტინ ტარანტინო — მისტერ ყავისფერი ტიმ როთი — ფრედი ნევანდაიკი, მისტერ ნარინჯისფერი „Reservoir Dogs“ — Box Office Mojo-ზე „Reservoir Dogs“ — Rotten Tomatoes „Reservoir Dogs“ — Metacritic-ზე
ბიატლონის მსოფლიო თასი 2012-13 – მე-7 ეტაპი

ბიატლონის მსოფლიო თასი 2012-13 – მე-7 ეტაპი — გაიმართა ნორვეგიის დედაქალაქ ოსლოს გარეუბან ჰოლმენკოლენში 2013 წლის 28 თებერვლიდან - მარტამდე.
ტროშევი

ტროშევი — რუსული გვარი. ცნობილი მატარებლები: ტროშევი, გენადი (1947- 2008) - საბჭოთა და რუსეთის სამხედრო პირი, გენერალ-პოლკოვნიკი, რუსეთის გმირი. ტროშევი, ჟორესი (1926- 2005) - საბჭოთა და რუსეთის ჟურნალისტი და მწერალი.
ბიატლონის მსოფლიო თასი 2012-13 – მე-8 ეტაპი

ბიატლონის მსოფლიო თასი 2012-13 – მე-8 ეტაპი — გაიმართა რუსეთის ქალაქ სოჭში 2013 წლის 7 მარტიდან - 10 მარტამდე.